description: Електронната търговия все така движи пазара на доставчиците на пратки

title: Куриери във вихъра на интернета

maintext:
С най-голям ръст сред компаниите в топ 20 е "Еконт експрес". За 2015 г. тя увеличава приходите си с 24.2%
© ГЕОРГИ КОЖУХАРОВ
Този текст е част от специалното издание на "Капитал" Транспорт, спедиция, логистика. Всички текстове по темата може да откриете тук.
216 млн. лв. са приходите от куриерски услуги за 2015 г.
За поредна година куриерският пазар е един от растящите. Тенденцията за увеличаване на приходи и брой пратки както на ниво компании, така и общо за сектора се запазва. За 2014 г. ръстът беше 16%, а през 2015 г. приходите от куриерска дейност са с 4% повече.Най-големите 20 компании в сектора имат общи приходи от 573 млн. лв. за 2015 г. при 533 млн. лв. година по-рано. Броят на заетите служители в тях също се увеличава от 6875 души на 7119 през 2015 г. Големите компании в сектора продължават с разрастването на своята дейност. А електронната търговия е все така основен двигател на бизнеса.Едновременно с това компаниите, занимаващи се с търговия през интернет, стават все по-взискателни към доставчиците на стоките, изискват все по-голяма свързаност на тяхната мрежа с мрежата на куриера и автоматизиране на процесите от самото поръчване на стоката до доставянето й на крайния клиент и изплащането на парите по банкова сметка. Високо се ценят допълнителните услуги, които могат да предоставят куриерите, като анкети, показващи нивото на удовлетвореност на купувачите, eсeмeси към клиентите с точния час на доставка и т.н. Тоест компаниите, които се развиват технологично, имат все по-добри шансове за успех.През изминалата 2015 г. приходите от куриерски услуги по данни на Комисията за регулиране на съобщенията (КРС) са 216 млн. лв., като това е ръст от 4%. Общият брой на пратките е 38 млн., което е с 28% повече спрямо година по-рано. Голямото нарастване на броя пратки спрямо значително по-малкото нарастване на приходите се дължи на увеличеното потребление на куриерски услуги в страната, които са по-евтини, в сравнение с намаляване на по-скъпите куриерски пратки за чужбина. Те намаляват с 16% спрямо предходната година и са 2 млн. на брой. КРС отчита още, че приходите от куриерски услуги за страната формират 75% от общия размер на приходите от куриерската дейност. По отношение на играчите на пазара пощенските оператори, предоставяли куриерски услуги през 2015 г., са 31, като 9 от тях предоставят единствено международни услуги.Електронната търговия остава основен мотор за куриерския бизнес. Проучванията в Европа показват, че онлайн търговията се е увеличила с 18.4% и достига до 185.4 млрд. евро. По данни на Националния статистически институт през 2014 г. по интернет са пазарували 925 хил. българи, докато през 2015 г. те са били 1 021 631 души. Едновременно с все по-голямото поръчване на стоки през интернет обаче нараствали и проблемите, свързани с доставките им. Според проучване, проведено от НСИ за различните видове проблеми, най-голям процент от потребителите посочват времето за доставка, което е било по-дълго от посоченото. На второ място са трудностите при намирането на информация относно гаранции и други законови права. А въпроси като прозрачността при формирането на цените на доставка, проследяването на пратките, начините за връщане на стоки, поръчани през Internet, се дискутират широко на европейско ниво.От резултатите на 20-те най-големи компании, занимаващи се с куриерска дейност, е видно, че тези, които растат най-много на база приходи, реално имат различни пазарни стратегии и ниши, в които се развиват, така че трудно да бъде извадена единна стратегия, гарантираща успех. Важно е да се отбележи, че приходите на компаниите не се дължат само на куриерската дейност, като редица от тях са конкуренти на "Български пощи" на пазара на универсалната пощенска услуга, предлагат хибридна поща и т.н.С най-голям ръст сред компаниите в топ 20 е "Еконт експрес". За 2015 г. тя увеличава приходите си с 24.2%. От отчета на дружеството се вижда, че най-голям е ръстът на приходите от пощенски услуги (23.3% - 5.8 млн. лв.), а от куриерски растат с 19.9%, или с 10.5 млн. лв. Компанията от години залага на развитие на мрежата и добро покритие на пазара. Тя има добре развита мрежа в страната, като има 15 собствени офиса, 514 търговски представителства и 46 мобилни франчайзера. Компанията оперира също в цяла Гърция и Румъния. През 2015 г. тя разшири още покритието си, като пусна проекта си "Автоматични пощенски станции "24 Еконт", като целта му е да се поставят 43 автоматични пощенски станции в страната. В края на миналата година дружеството обяви, че навлиза и в пратките на палети до 24 часа, след като след година и половина преговори е избрана за партньор на британската група Pall-Ex за България, и по-точно дружеството за транспортни и логистични услуги. Договорът е за 10 години с опция за удължаване. Моделът представлява система за доставка на палетни товари, които заради размера не могат да се обслужват от куриерските служби, а за транспортните компании не е много изгодно да ги превозват.За разлика от "Еконт Експрес", която е фокусирана върху местния пазар и този в съседните страни, втората по ръст в списъка с 18% е "ТНТ България", част от големия базиран в Холандия играч в международните пратки. През тази година беше финализирана голямата сделка по придобиването на TNT Express от американския гигант FedEx. Последната присъства на българския пазар през лицензирания си представител "Флаинг карго България", който също отбелязва ръст през изминалата година от 7% на приходите си.Различията в стратегиите на растящите компании се виждат и от следващите в групата. С по 15.41% растат и "Спиди" и значително по-малката "Рапидо експрес енд лоджистикс". След сделка в края на 2014 г. в "Спиди" с 25% влезе френската GeoPost и имаше увеличаване на капитала, а "Спиди" на свой ред придоби 100% от капитала на "Геопост България" и румънската DPD, дъщерни на GeoPost. Всичко това позволи на дружеството да предприеме експанзия в региона, но и сви печалбата й към края на третото тримесечие тази година, тъй като разширяването на пазарния дял води и до нарастване на разходите. Експанзията обаче продължава, като наскоро стана ясно, че компанията планира да навлезе и в едно напълно ново начинание, като купи логистичната база на бившия автомобилен гигант СОМАТ в Горубляне. Тоест компанията ще инвестира огромна сума в имот, който ще управлява не само за целите на самата компания. От "Спиди" обясниха, че не разполагат с актив от такъв тип, а компанията куриер Speedy към момента е наемател в около 40 депа в страната, както и че ще продължат да развиват базата такава, каквато е.За разлика от инвестиращата в инфраструктура "Спиди" "Рапидо експрес енд лоджистикс" отчита същия ръст на приходите, но със съвсем различна стратегия. По-малката компания не смята, че приходите и печалбите винаги са автоматично обвързани с активите и инвестициите в мрежа и бусове и структура. Компанията разполага с около десетина офиса в по-големи градове, но на останалите места работи с агентства, като пратките се разнасят, без да има офис в съответния град. Подходът, който използва компанията, за да покрива страната, е споделяне на мрежите на операторите, като компанията е решила да се развива в големите градове, а в малките, където няма бизнес, да ползва подизпълнители. Така работи и в съседните държави, като пратки за Румъния започва да изпраща през 2013 г., навлиза и в Гърция и Унгария. Компанията е фокусирана и върху софтуерното си развитие, което е задължително, ако иска да има силни позиции на пазара на онлайн търговията. През 2015 г. от фирмата предрекоха, че едва ли ще имат ръст, подобен на този от 2014 г. (близо 103%). Всяко сериозно нарастване на приходите би означавало и огромни средства и ресурси за материално и кадрово обезпечаване на дейността и през изминалата 2015 г. тя предпочита да се съсредоточи върху подобряване на качеството.Не за всички обаче 2015 г. е била успешна. В групата на свиващите се приходи са "Геопост България", придобита от "Спиди" през 2014 г., като дружеството, занимаващо се с международни куриерски пратки от и до България, е заложено пред Уникредит Булбанк заради заем от 10.8 млн. лв., взет от "Спиди" през 2014 г. С 29% спад на приходите е и "Тип-топ куриер", като според отчета й това се дължи на падането на приходите от куриерски услуги от корпоративни клиенти, които заемат около 90% дял от общите приходи.


description: И още: Рисковото електорално поведение е вече тенденция; В България годината беше под знака на застоя

title: Мнения Daily - 2016 беше яростен вик

maintext:
© Darren Ornitz
Рисковото електорално поведение е вече тенденция
Боряна Димитрова, "Алфа Рисърч", пред "Дневник"
макар и слабото икономическо оживление, което дава глътка въздух и оптимизъм. Във виртуалния, който става все по-реален - обединението на големите интернет компании срещу фалшивите новини. Лошата
са непредсказуемите терористични атентати. Възможно е с тяхната ескалация да си отива цяла една епоха от сложилия се ред между хората и обществата. Историята ще намери своя изход и от тях, но човешките животи няма да се повторят.
Големите промени са извън България. От 2016 г. в историята ще останат Брекзит и победата на Тръмп в САЩ. А урокът, включително и от президентските избори у нас е, че не е възможно точно с втръсналия на публиката репертоар да се противопоставиш на новите играчи, колкото и рискови да са те. Рисковото електорално поведение е вече тенденция в политиката.
Ако перифразирам едно популярно заглавие, светът е голям и заплахи дебнат отвсякъде" – тероризъм, енергийна зависимост, възраждащи се геополитически пасианси, са все заплахи за България. Най-силната обаче е невъзможността да им отговорим адекватно поради слабостта на собствените ни институции. Политическата изненада през 2016 г. е
доброволното превръщане на правителството в заложник на президентските избори с цялата изкуствена криза, породена от този акт. Социалната – силата на реваншизма и заслепението от личните битки.
Оценката ми за втория кабинет на Бойко Борисов е
противоречива. Направи стъпки към модернизация на някои безнадеждно остарели системи и сектори. Не успя обаче да излезе от омагьосания кръг да решава модернизационни цели с методите, мисленето и зависимостите на късния "соц" и ранния преход.
Под знака на застоя
От кореспонденция на Николай Цеков, "Дойче веле"
2016 беше яростен викОт коментар на Кай Кюстнер, ARDЦялата 2016 години беше един яростен вик - за който все още не знаем, дали ще заглъхва, или ще се усилва през идната година. Това беше яростният вик на онези бели мъже, които смятат, че се изтласкани от глобализацията: избирателите на "Алтернатива за Германия", поддръжниците на Брекзит и сподвижниците на Тръмп завариха света и Европа неподготвени. Те заплашват да разрушат ЕС, а заедно с него да унищожат и скъпоценните му достижения.В никакъв случай не бива да позволяваме на десните популисти да връщат времето назад. Пътят назад към едно сияйно минало, който искат да извървят Тръмп, "Алтернатива за Германия" и компания, е път към разрухата. Това е път към едно минало със стени - по границите и в главите на хората.Един поглед назад обаче поне може да ни помогне да разберем застрашителния феномн десен популизъм. До падането на Берлинската стена, светът не беше мирен, но всичко беше по-просто. А днес всичко е много по-сложно: заплахите ни дебнат отвсякъде - Русия, Сирия... Заплахите идват отвън и отвътре - например тероризмът. Благодарение на социалните медии постоянната клиентела стана, така да се каже, глобална и се усилва сама всяка минута чрез Фейсбук - също и с ксенофобия, лъжи и съзаклятнически теории.И още нещо, което не е за подценяване: изглежда, че след колапса на социалистическите утопии, мнозина загубиха надеждата да чакат спасение отляво. Основната причина за това, хората да се хващат на въдицата на празните обещания на Тръмп, льо Пен, Фараж и компания, е, че те се чувстват пренебрегнати в хода на бързата глобализация. Вярно е, че глобализацията повиши благосъстоянието в света. Много хора обаче не го усещат и се чувстват пренебрегнати.И Европа трябва да стори нещо срещу това чувство на неудовлетвореност. Защото кризата на идентичността на белия мъж се разрасна до такава степен, че може да избие в агресия срещу всичко - срещу бежанците, срещу мигрантите или срещу хомосексуалните бракове.Проблемът се състои в това, че лъжите на популистите ще лъснат някой ден, но тогава може да е вече късно. Тогава Марин льо Пен (като президентка на Франция?) може би вече ще е запалила свещичка върху гроба на ЕС. Ето защо има нужда от спешни действия. Но само един с мъничко по-силен европейски отбранителен съюз и с премахването на роуминга (всичко това е правилно) няма да стане.Сега Европа трябва да се захване с големите теми, които наистина засягат бъдещето и портмонето на хората. Към това спада действената и превантивна борба срещу терора. Добре е, че лидерите на Г20 предпазливо започват да обмислят по-справедливи форми на глобализацията. И ако по време на своето председателство през 2017 година Германия се провали, глобализирането ще продължи, но вече без европейците. Европа трябва да се захване и с други горещи теми, като пресушаването на данъчните оазиси, миграционното законодателство и идеята за основен доход, която би могла още в зародиш да задуши страховете на хората за тяхното бъдещето.Всичко това ще бъде трудно. Безспорно. Това си проличава и от факта, че Ирландия например се въздържа да си поиска обратно данъчните подаръци, които направи на концерна Apple. Който обаче иска да гради по-справедливо бъдеще с по-малко страхове, трябва да подходи решително към проблемите. Защото успехът може да бъде постигнат само с общи усилия - в света и в ЕС. Ще бъде грешка да реагираме инстинктивно на всеки яростен изблик отдясно. Но все пак трябва да се погрижим и за това, ЕС да продължи да съществува и занапред.Добрата новина на годината - в материалния свят, еВ България 2016 г. беше поредната година на пропилени възможности. Тя премина под знака на застоя, на подмяната на ключови реформи с рязане на трикольорни лентички и с продължаваща девалвация на човешкия капитал на страната, гласи кратката равносметка на Даниел Кадик от софийското бюро на фондация "Фридрих Науман"."Страната мина през тежки изпитания, започнали с провала при осъществяването на истинска съдебна реформа и оставката на правосъдния министър Христо Иванов. Краят на годината също бе ознаменуван от криза, предизвикана от оставката на втория кабинет на Бойко Борисов, която поставя страната в трудна ситуация още от началото на 2017 г. Така, че очаквамвремена на нестабилност и политически турбуленции", казва Кадик."Наскоро фондация "Науман" публикува "Черна книга" за разхищенията на публични средства в България през 2016 г. В екстремни случаи цената за изграждането на един километър от новите магистрали е достигала до 67.5 млн. лева. В Норвегия тя е средно 4.9 млн. евро. Не мога да приема доводи, че футболните стадиони са по-важни от модернизирането на училищата и преподаването в тях; или пък това, че няколко километра нова магистрала са по-необходими от реформирането на съдилищата и прокуратурата", допълва германският политолог.За бежанската криза той посочва: "Потресе ме начинът, по който управниците и преобладаващата част от българското общество, под влиянието на кресливата патриотарско-популистка пропаганда, приеха една хуманитарна катастрофа за заплаха". Според него, едно от печалните последствията на тези събития е обезпокоително добрият резултат на Красимир Каракачанов и стоящите зад него националпопулистки формации на президентските избори.

fasttext_language: bg


description: Ани Великанова е новият мениджър продажби реклама в OLX, Деветте най-значими дигитални тенденции от 2016 г., Топ 20 на най-популярните реклами в YouTube за 2016 г., най-добрите външни реклами през 2016 г. и още класации и тенденции

title: Седмичен бюлетин за маркетинг и реклама (27 декември)

maintext:
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук
Дигитален бизнес
Деветте най-значими дигитални тенденции от 2016 г.
В година на възходи и падения за някои от най-големите играчи в дигиталния бизнес, онлайн изданието AdWeek определя деветте тенденции, които ще бъдат запомнени, като определящи за изминалата 2016 година.
1. Възходът на Snapchat
Видеата в социалната платформа генерират повече от 10 млрд. гледания на ден, което я превърна в сериозен конкурент на телевизията. Това още повече се затвърди и след сключването на договори с компании като NBC, ESPN и CNN за излъчване на видеосъдържание в Snapchat. Приходите на компанията за 2016 година се равняват на 366.7 млн. Долара, а според прогнозите на eMarketer следващата година те ще бъдат в размер на 935.5 млн. долара , което би било ръст от 155 % на годишна база. През първото тримесечие на 2017 г. се очаква да се реализира и първичното публично предлагане на Snapchat.
2. Всички очакваха изкуствения интелект
През юни IBM обяви лансирането на дигиталните рекламни формати Watson Ads, през които потребителите могат да задават въпроси чрез съобщение или гласова команда и съответно да получат отговор. Компаниите, които първи се възползваха на новата технология бяха Weather.com, Campbell Soup Company, Unilever и GSK Consumer Healthcare. Очаква се до 2020 година пазарът на изкуствен интелект да достигне 40 млрд. долара основно благодарение на проекти на стартиращи компании, които фондовете за рискови инвестиции финансират постоянно.
3. Бляскавият видеострийминг
Мина малко повече от година след като Facebook за първи път лансира услугата за публикуване на видеа на живо. От тогава почти всички потребители на социалната мрежа я използват. Идеята за видеостриймиг започна от приложението на Twitter Periscope, а сега услугата е достъпна и в Tumblr, Kanvas, YouTube Live, Ustream, YouNow, Instagram и др. Скоро се очаква Twitter отново да представи нова собствена платформа за видеа на живо.
4. Горящият Facebook
Интернет гигантът генерира приходи в размер на 18.5 млрд. долара през първото тримесечие на 2016 година в сравнение със 17.9 млрд. долара приходи за цялата 2015 година, което я поставя сред най-печелившите компании в света. През годината Facebook започна да предлага редица нови услуги на потребителите и през социалната платформа Instagram. В допълнение компанията планира да започне да доставя интернет до недостъпни региони чрез дронове. През годината обаче интернет гигантът претърпя и някои поражения. Пред втората половина на 2016 година Facebook на няколко пъти призна за редица грешки при измерването на резултатите от рекламите в платформата. Първо интернет гигантът обясни, че в продължение на две години е преувеличавал времетраенето на гледанията на видеата в платформата с между 60% и 80%. Това накара големите рекламодатели и агенции, които инвестират огромни бюджети в онлайн реклама, да поискат ясни метрики и прозрачност при измерването на кампаниите в социалната мрежа. В края на ноември пък от ръководството на Facebook съобщиха, че са открили нови три грешки на преувеличаване на резултатите при измерването на ангажираността на потребителите. Последното признание на интернет гигантът беше във връзка с нови грешки в отчитането на метриките - този път в услугата Instant Articles - платформата, която позволява директно публикуване на съдържание в социалната мрежа.
5. Вече всички възприемат хакерите насериозно
След като две хакерски групи с връзки с руското разузнаване проникнаха в сървърите на Демократическата американска партия и пуснаха на порции компрометиращи мейли на близки до кандидатката за президент Хилъри Клинтън хора, кибер сигурността е сред приоритетите на САЩ. На 21 октомври пък редица онлайн платформи, сред които Twitter, Spotify, Pinterest, Shopify, Etsy, Reddit, Airbnb, The New York Times и The Boston Globe бяха хакнати, което причини дълго прекъсване на достъпа до тях. В края на тази година официално стана ясно, че хакери са откраднали персоналните данни на над един милиард потребители на Yahoo през 2013 г., което е и най-голямата хакерска атака в историята.
6. Тъмната страна на meme-та
Онлайн движението alt-right или алтернативно дясно, която демонстрира и разпространява в онлайн медиите крайно консервативни възгледи, понякога граничещи с расизъм и антисемизъм се превърна в политическа сила по време на тазгодишните президентски избори в САЩ. Алтернативното дясно е термин, който започна да се употребява широко покрай възхода на Доналд Тръмп, като дори победата му се приписва на тази идеология. Тяхната тактика включва вменяване на страх, подстрекателство, поставяне на прякори, разсейване и понякога дезинформация на публиката. Всичко това е представено през картинки и meme-та (шеговити карикатури), за да бъде лесно възприето от широката аудитория.
7. Смесените сигнали на Twitter
Въпреки че приходите на социалната платформа се увеличиха близо двойно през изминалата година в сравнение с 2015 г., интересът и активността на потребителите нарастват със съвсем бвани темпове. Услугата за видеострийминг на Twitter Periscope е изместена от тази на Facebook Live, а в допълнение на това компанията среща и проблеми със зачестилите трол-атаки в платформата. През годината обаче Twitter успя да сключи договори за телевизионно партньорство с National Football League, MLB Advanced Media, the National Basketball Association, Campus Insiders, Bloomberg News и др., което би трябвало да привлече повече потребители и да засили интереса им.
8. Софтуерите за блокиране не реклами са по-малко притеснителни
Ако това беше една от най-обсъжданите и притеснителни теми през 2015 година, то през 2016 издателите реагираха по-спокойно на софтуерите за блокиране на реклами. През юни Върховният съд в Германия постанови, че изданиято Axel Springer може да плаща на компанията AdBlock Plus, за да се показват рекламите дори на потребители с инсталиран софтуер. Според данни на различни издателски групи в Европа пък използването на софтуери за блокиране на реклами е миналo своя пик и дори се наблюдава спад. Тези резултати се дължат основно на преминаването на потребителите от дектоп към мобайл, където много по-малко се изполват подобни програми. В допълнение, издателите правят задълбочени проучвания за интересите на читетелите си, така че да им предоставят рекламно съдържание, което е подходящо и полезно за тях.
9. Брандираните подкасти помогнаха за разрастването на платеното редакционно съдържание
Някои от най-големите компании, като eBay, General Electric, Netflix и State Farm смятат, че аудио предаванията са следващата голяма възможност за привличане на вниманието на потребителите. Брандираните подкасти дори биха могли да се определят като новите брандирани блогове, в които компаниите ще правят все по-големи рекламни инвестиции, за да достигнат до правилната аудитория в точния момент.
Повече може да прочетете тук
Топ 20 на най-популярните реклами в YouTube за 2016 г.
Коледна история, Параолимпийски игри и музикална селекция са идеите, които се нареждат на челните места в класацията. Тя е подготвена от компанията за изследване на потребителски нагласи Unruly, която класира най-популярните рекламни видеа на база броя споделяния, а не на броя гледания. Този показател проследява по-скоро активното поведение на потребителите и предприемането на действия, след като изгледат клипа, отколкото пасивното, което се ограничава до показване и единствено гледане на рекламата.
Класацията обединява рекламни продукции от 10 различни страни - Великобритания, САЩ, Дания, Египет, Тайланд, Бангладеш, Индия, Норвегия, Филипините и Индонезия.
Под третото място в класацията с общо 1.7 млн. споделяния попада музикалната реклама на Shell #makethefuture. В нея популярни артисти и музиканти изпълняват песента Best Day Of My Life в иновативни стаи, част от цялостна мрежа, която представлява бъдещото развитие на технологиите.
На второ място се нарежда рекламният клип на тазгодишните параолимпийски игри в Рио. В него група музиканти с увреждания изпълняват песен за уменията на хора с увреждания. В рекламното видео с близо 1.9 млн. споделяния се показват кадри както от параолимпийски състезания, така и от всекидневието на параолимпийските герои.
Първото място в класацията заема рекламната продукция #BusterTheBoxer на веригата британски магазини John Lewis. Коледният клип, в който главната роля се изпълнява от боксера Бъстър, е споделен близо 2 млн. пъти.
Цялата класация на най-популярните рекламни клипове може да видите тук
Медиен бизнес
Nielsen купува Gracenote за 560 млн. долара
Изследователската агенция Nielsen купи компанията за база данни Gracenote, собственост на Tribune Media, за 560 млн. долара. Gracenote е голям доставчик на телевизионни метаданни и ще бъде внедрен в услугите на Nielsen при изследване на зрителските телевизионни предпочитания. Сделката ще бъде официално завършена през първото тримесечие на 2017 г.
Повече тук
Британската телевизия Channel 4 направи разследване, с което разкри източника на голяма част от неистинните про-Тръмп новини, циркулиращи из социалните мрежи. А той се оказа група младежи от македонския град Велес, търсещи препитание. New York Times също разкри такава група, но в Грузия. Общото между тях е, че и в двата случая младежите произвеждат фалшиви новини за Доналд Тръмп. В средата на ноември от Buzzfeed публикуваха проучване, в което се констатира, че в някои периоди през тази година фалшивите новини значително са задминали ангажираността (брой споделяния, коментари и харесвания) на статии, публикувани от истински медии като CNN, The Guardian, Fox News и други.
Създаването на уеб страница и изпълването ѝ със съдържание не е особено трудно. Прегледът на различни онлайн издания, циркулиращи както в САЩ, така и в България, всъщност разкрива доста прилики в модела. Свободата за създаването на такъв тип медии пречи върху тях да се установи монопол – поради това не съществуват и преки данни, че голяма група такива сайтове могат да бъдат свързани с определен човек, компания или държава. Понякога сайтовете се позовават на информация от също толкова неблагонадеждни сайтове, друг път не посочват източник въобще. Аналогично в България разпространяваната информация понякога може да бъде открита при търсене в Google в някои руски сайтове, но може и да е изцяло ендемична. Често пъти авторите на такъв тип новини дори не е задължително да разчитат на изцяло съчинена новина, а единствено на манипулативно заглавие.
Абсурдът на новинарската онлайн икономика
През последните 24 часа от New York Times са публикували около 180 статии с общо 128 хил. думи. Колко от тях могат да бъдат определени като уникални? 20%? 30%? Всъщност няма никакво значение.
Цената за рекламодателите е една и съща без значение от качеството на редакционното съдържание, където се позиционира рекламата. За да го обвържем с дискусията за производството на телефони, цената на една история може да варира в широки граници: разследване в продължение на един месец от двама репортери, прегледано от редактори, проверка за верността на фактите ще струва между 30 хил. и 50 хил. долара; тази сума може да бъде и много по-висока, ако материалът се произвежда от гореща новинарска точка като Сирия, която носи милиони долари постоянни разходи на година, само за да гарантира сравнително безопасна среда на кореспондентите. В същото време новина от 500 думи, която изисква половин ден репортаж, написана и редактирана от репортер и редактор, ще струва по-малко от 2 хил. долара (базирана на прогнозни разходи на участващите служители). Може да се досетите какво следва - тези два журналистически материала ще бъдат продадени на рекламодатели за точно една и съща сума. В момента New York Times няма механизъм, чрез който да прехвърля на рекламодателите по-високите производствени разходи, често свързани и с по-високо качество.
Повече по темата може да прочетете тук
Рекламен бизнес
Coca-Cola създаде електронна коледна капачка
Коледната кампания на Coca-Cola с името "Съобщение в бутилка Coca-Cola" цели да създаде празнично настроение у хората чрез електронна капачка, която позволява записване на гласови съобщения с продължителност до 30 секунди. Записите могат да бъдат преслушани при отваряне на бутилката Coca-Cola. Кампанията е изготвена от рекламните агенции David и Gigigo и беше лансирана първо в Италия през декември. "Целта ни е да зарадваме хората, като им помогнем да благодарят на онези, които правят тяхната Коледа специална по креативен начин – с лично съобщение до любим човек, споделено посредством бутилка Coca-Cola", коментира за медиите Палома Азулей, регионален отговорник за творческата реализация на маркетинговите кампании на Coca-Cola.
Leo Burnett поема глобалното рекламно обслужване на Jim Beam
В началото на есента алкохолният бранд започна процедура по преразглеждане на рекламното си обслужване. В конкурса на Jim Beam участваха три големи агенции - DDB, McCann и Leo Burnett. От компанията все още не са дали публично изявление с причините за избор на Leo Burnett, част от комуникационния холдинг Publicis Groupe. Все още не е ясно и в кои държави агенцията ще облужва бранда или кой ще бъде първият проект, с който Leo Burnett ще дебютира. Рекламните инвестиции на уиски бранда в последните години са по-скоро незначителни, а кампанията "Make History" с участието на актрисата Мила Кунис, която стартира през 2014 г., беше първият глобален рекламен проект на Jim Beam.
Повече тук
Топ 10 на рекламите през 2016 г. според AdWeek
Американското издание AdWeek изготвя разнообразна селекция от най-добрите рекламни продукции на 2016 г., които варират от комедийни до драматични и емоционални видеа. Те до голяма степен отразяват и значимите обществени събития през годината. На първите места в класацията са продукции на големи международни компании и едно от рекламните видеа за Олимпийските игри.
Рекламната на спортния бранд Nike заема третото място според класирането на AdWeek. На момичета, които отрастват в Индия се вменява, че спортът е загуба на време и вместо това трябва да се съсредоточат върху училището и изграждането на семейство. В три минутния рекламен клип на Nike се показва усилието, което полагат индийските жени атлети и успехът, с който се увенчават те.
Клипът с име "Дуелът" на автомобилния производител Audi попада на втора позиция в класацията. В нея двама хотелски служители - жена и мъж стигат до битка помежду си кой от тях ще паркира авбомобилът RS 7.
На първото място е клипът на Майкъл Фелпс, който рекламира тазгодишните Олимпийски игри в Рио. Целта на рекалмната продукция и проста - изследване на тежките и изтощителни тренировки, през които Фелпс преминава, за да се подготви за игрите, както и лишенията, на които се подлага всеки ден.
Цялата класация на AdWeek може да видите тук
Най-добрите външни реклами през 2016 г.
Макар делът на външната реклама в маркетинг микса на компаниите да не е голям, креативните проекти в комбинация с добро изпълнение и подходяща локация винаги привличат вниманието на потребителите. Сред най-добрите идеи през изминалата година попадат външни реклами от цял свят - от САЩ и Канада до Франция и Австралия. Всички те са генерирали огромна реакция от страна на потребители и са добро напомняне, че в ерата на интернет, дори единични екзекуции могат да придобият глобален обхват.
В топ 3 на най-интересните външни реклами през годината попада идеята на McDonald’s да постави табела на пътя с упътване до най-близкия ресторант от веригата. Само по себе си табелата не представлява нищо особено освен, че след 5 км. пътуващите ще стигнат до заведението за бързо хранене. По-интересното в случая е, че до табелата на McDonald’s от компанията поставят друга с упътвания към най-близкия Burger King. Конкретната табела обаче е висока няколко метра, съдържа редица обяснения на маршрути и посоки и завършва с това, че най-близкия ресторант от веригата на Burger King се намира на 258 км. разстояние.
На второ място се нарежда активацията с име Van Gogh Bnb, изготвена за Художествения институт в Чикаго. За кампанията популярната картина на Ван Гог "Спалнята" беше превърната в истинска стая, която се отдава под наем в сайта Airbnb.
Първото място заема проектът "Следващият Рембранд" (The Next Rembrandt), изготвен от J. Walter Thompson Amsterdam за компанията ING. С помощта на изкуствен интелект и голяма доза креативност, рекламистите пресъздават творба на Рембранд, използвайки неговия стил и техника на рисуване. Произведението не е дубликат, а нова картина, разултат от дълго изучаване на художника и начина, по който рисува поретрети.
Пълния списък с най-добрите външни реклами може да видите тук
20 творчески тенденции, които движеха маркетинговите решения през 2016 г.
1. Изящно изкуство
Дори рекламният бизнес да не спада към категорията на изкуството, той успя да го внедри в маркетинговите си решения и да заинтригува аудиторията. Пример за това са рекламните кампании Van Gogh Bnb и "Следващият Рембранд" (The Next Rembrandt).
2. Увреждане
По повод на Параолимпийските игри в Рио тази година, бяха създадени редица рекламни продукции с акцент върху хората с увреждания и силата, която притежават, за да преодоляват предизвикателства. Това беше и част от фокуса и на рекламните кампаннии на Burger King и Lego.
3. Реклами на живо
С популяризирането на видеострийминга някои компании започнаха да лансират реклами на живо, в които участват популярни артисти. Такъв е примерът с рекламата за тазгодишните награди Grammy с главно действащо лице изпълнителката Гуен Стефани.
4. Прозрачност
Тенденцията през годината води към е по-отворени, честни и самокритични рекламни продукции. Такава е например рекламната кампания на един от най-популярните филми за 2016 г. Deadpool, която акцентираше на забавната откровеност на героя.
5. Заблуда
В началото на лятото френската агенция BETC създава фалшив профил в Instagram на измислено младо момиче на име Лоиз Делаж, което публикува красиви и модерни снимки и събира редица последователи в мрежата. Това, което никой не забелязва обаче е, че във всяка снимка на младото момиче има позициониран алкохол. Точно това беше и основната концепция на кампанията "Харесай пристрастяването ми" (Like my addiction), изготвена за френската компания за борба с пристрастяванията Addiction Aide.
6.Политика
В наситената с политически събития година имаше и интересни креативни рекламни решения - дело на рекламни агенции, марки, комитети или на самите политици.
7. Квадратно и вертикално видео
Това беше годината на т.нар. квадратни и вертикални видеа, които добиха популярност благодарение на социалните платформи Facebook, Instagram и Snapchat. Една от най-запомнящите се рекламни кампании е тази в Instagram на компанията Sonic, която представи първите квадратни шейкове и коктейли, специално направени, за да се впишат във формата на снимки в приложението.
8. Изкуствен интелект
След като IBM обяви лансирането на дигиталните рекламни формати Watson Ads, компанията лансира и първата рекламна видео продукция, в центъра на която са роботите и изкуствения интелект.
9. 360-градуса видеа и виртуална реалност
Тези нови завладяващи видео формати все още не са достигнали кулминацията на възможностите си, но определено представляват интерес за рекламодателите. Тази година вниманието на бранша беше привлечено от кампанията на McCann - Field Trip to Mars за компанията Lockheed Martin.
10. Фотошоп
Обработените снимки с фотошоп най-често на млади момичета модели, които извеждат на преден план неестествения външен вид станаха повод за редица рекламни кампанни през годините. Една от запомнящите се сред тях е хуморстичната реклама на Snickers, дело на BBDO New York.
11. Човешко многообразние
Тази година рекламната индустрия много по-категорично се престраши да рискува с продукции, в които се смесват религии, раси и полове. Един от силните примери за това е рекламният клип на H&M със заглавие "Тя е дама" (She’s a Lady), в която няма значение какъв е външният вид на жената, защото тя винаги си остава нежният пол.
12. Изключително дълги реклами
Много марки през годината решиха да заложат на дълги продукции, целейки се в свободното време на потребителите. Сайдерът Somersby например излъчваше 24 часа на живо мъж, който прави едни и същи повторни движения.
13.Разводи
Рекламодателите дълго време избягваха темата за разводите, което е разбираемо, но от друга страна и странно, защото редица хора са преминали през това и биха откликнали на комуникация, свързана с темата. Запомнящи се продукции на тема разводи тази година направиха Ford и IKEA.
14. Умни опаковки
Добрите и иновативни идеи за опаковки, които са същевременно са и полезни, винаги успяват да привлекат вниманието на потребителите. През годината в световен план бяха направени много такива опаковки, като един от добрите приемери е кен бутилката на Saltwater Brewery, която е съставена от ядливи за морските животни материали.
15. Животни
И през 2016 г. животните присъстват в голяма част от рекламните продукции, защото привличат вниманието на широката аудитория и в общия случай създават положителна и забавна асоциация.
16. Завръщане на prank видеата
Ако prank ("шеговити" от английски език - бел. ред.) видеа бяха позабравени през последните две-три години, то те определено се завърнаха през 2016 г. Heineken и JetBlue заложиха точно на тях за някои от рекламните си кампании. Биреният бранд заложи на футболните дилеми, а авиокомпанията предложи интересна компенсация в случай, че бебе заплаче на борда на самолета.
17. Женската сила
Тенденцията за представяне на женската сила и спортен дух на преден план в рекламните кампании се засили през изминалата година. С добри продукции се отличиха Procter & Gamble с кампанията "Стрес тест" (Stress Test) и Selfridges с рекламата си на бельо, която показва и нежната страна на жените.
18. Реклами за шампионати
В наситена със спортни събития година, рекламодателите инвестираха големи бюджети в продукции, свързани с тях. В част от кампаниите участваха някои от най-добрите спортисти в света, а други заложиха на амбицията и усилията на тези, които тепърва започват да се изграждат като спортисти.
19. Post-its
Бележките за напомняне бяха в центъра на артистичния проект с име "Метро терапия" (Subway Therapy) за обновяване на метространция в Ню Йорк. Всеки минувач можеше да залепи цветно листче по стените, а резултатът беше разноцветна станция с хиляди бележки.
20. Сбогувания
2016 г. беше година на сбогуванията, а рекламодателите бяха на първия ред. Прекратяването на кариерата на Коби Брайънт и организацията на последната му спортна проява или използването на песни на Дейвид Боуи и Принс в рекламни кампании.
Повече тук
*Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg
На българския пазар
Ани Великанова е новият мениджър "Продажби Реклама" в OLX
Ани Великанова поема управлението и стратегическото развитие на директните продажби и programmatic рекламата в OLX България. Преди да се присъеди към екипа на OLX, тя е била част от Innovation Starter Box, а преди това е ръководила екипа за интернет продажби на bTV Media Group.
Сред основните приоритети на компанията през следващата година ще бъде именно развитието на programmatic рекламата и инвестирането в нови продукти, което ще спомогне "посланията да достигат до все по-сегментирани аудитории", се казва в съобщението на компанията.
"За мен е голямо предизвикателство да се присъединя към екипа на OLX и се радвам, че се харесахме още от пръв поглед. С колегите споделяме еднакви ценности, визия и стремеж към развитие, вярвам че "връзката" ни ще бъде успешна", коментира за медиите Великанова.
Повече по темата може да прочетете тук


description: Вярно или не

title: Изборът на нов генерален директор на БНТ

maintext:
© Цветелина Белутова
даде старт на процедурата за избор на нов генерален директор на БНТ, тъй като мандатът на сегашния - Вяра Анкова, изтече на 1 август.
Предвиждаше се конкурсът да започне от 1 декември, а самият избор да се състои на 31 януари догодина. Членовете на медийния регулатор обаче единодушно решиха да отложат процедурата за неопределено време, като изразиха в медиите следните аргументи:
Миналия петък на насрочено извънредно заседание Съветът за електронни медии (СЕМ) трябваше даПърво, обявяването на отлагана с месеци след законовия срок процедура от регулатор много трудно може да се определи като "прибързаност". Колкото до ваканционния месец декември, тази година той е изцяло работен, тъй като и Коледа и Нова година съвпадат с почивните дни в края на седмицата. С изключение на парламента ваканция за останалите институции не се предвижда и те ще работят в нормален ритъм.Второ, не е ясно как отлагането на един конкурс ще спре възникването на "тежки политически спекулации" около обявяването му. Но е много вероятно да провокира политически съмнения за един избор, който би следвало да е строго професионален.Трето, съображението за "един по-устойчив и по-стабилен обществен момент" в сегашния контекст означава да се изчака провеждането на предсрочните избори и изясняването на въпроса коя ще е следващата власт. Този въпрос обаче по никакъв начин не би трябвало да вълнува един независим регулатор, ако наистина е независим.В този смисъл най-вярно звучи обяснението на друг член на СЕМ - Иво Атанасов: "След 1 август, когато изтече мандатът на сегашния генерален директор, когато и да решим да избираме нов, все ще сме закъснели и ще събуждаме подозрения, че ще го направим или под политическо влияние, или че се съобразяваме с политическия контекст."


description: Оживлението в икономиката ще донесе търсене при всички сегменти в сектора и нови проекти при офисите и логистиката

title: Бизнес имотите: Още ръст

maintext:
Строителството на "Елипс център" на бул. "Цариградско шосе" ще започне отново до края на декември, след почти шестгодишна пауза. Инвеститорът обещава бизнес сградата да бъде готова до края на 2017 г.
© Цветелина Белутова
Темата накратко:
- Заради недостига на качествени площи наемите леко ще се качат, дори при търговските площи.
- През 2017 г. се очакват големи инвестиционни сделки с офис сгради и молове.
- Страната е интересна за фондове и компании, които търсят активи с потенциал за покачване на стойността.
"България и регионът са във фокуса на инвеститорите и първите резултати от това видяхме още през настоящата година със сделките за Sofia Airport Center и Mall Plovdiv".
Михаела Лашова, Forton
"Търсенето на модерни офиси продължава да се покачва, за което говори намаляващият процент свободни площи – 10.8% към момента, като се очаква да продължи да спада през следващата година."
Росен Григоров, MBL|CBRE
Очакваният обем нови офиси в столицата през 2017 г. ще бъде около 150 хил. кв.м. "Дисбалансът между търсене и предлагане на пазара се очаква да се запази, тъй като над една трета от тези площи са наети още в строеж или са в напреднал етап на договаряне", коментира Станимира Пашова, мениджър "Офис площи" във Forton. Според нея ограниченото предлагане на първокласни имоти ще се отрази и на предлаганите наеми, които се очаква леко да нараснат догодина. Към момента в София те са 13 - 13.5 евро на кв.м за първокласни офис проекти.
За разлика от офисния сегмент при търговските центрове и ритейл парковете не се очакват нови проекти. Работещите обекти ще продължават да променят микса си от наематели през 2017 г., а търговците да търсят нови възможности за разрастване в моловете и на търговските улици в големите градове. "Двигател на пазара остава ръстът на потреблението и доходите, който води и до нарастващи обороти в търговията и съответно желание за експанзия", коментира Росен Генев, мениджър "Търговски площи" във Forton. Според Мими Белчева, мениджър "Търговски площи" в MBL|CBRE, в началото на 2017 г. е възможно да има нова вълна на политическа нестабилност, която може да се отрази негативно както на поведението на потребителите, така и на търговците. "При бързо разрешаване на политическата обстановка не очакваме това да има трайни последици", казва Белчева.
През отминаващата година бяха започнати няколко големи built to suit проекта като заводите на Osram Lighting в Пловдив, на Yazaki край Димитровград, както и новия логистичен център на DHL Express край летище София, където Forton беше консултант по сделката, изброяват от компанията. Продължава изграждането на етапи от големи индустриални паркове и зони в района на София, като през 2017 г. очакванията са за нови 23 000 до 33 000 кв.м спекулативни площи на пазара. Като цяло обаче предлагането в този сегмент остава слабо и това ограничава наемната активност.
Според MBL също се очаква цените на индустриалните площи да останат стабилни с тенденция за леко покачване през следващата година.
Нарастващият интерес към Югоизточна Европа и високите нива на доходност при умерен риск са основните две предпоставки 2017 г. да е по-силна за пазара на бизнес имоти. През тази година се увеличи строителството на нови офиси и логистични сгради и наемите в двете сфери и дори при търговските площи леко се повишиха. Нагласите в сектора са и в трите сегмента тенденциите да се запазят.От консултантската компания Forton предвижда приключването и на големи инвестиционни сделки с офис сгради и търговски центрове през предстоящите 12 месеца. Обяснение за оживлението във всички сегменти на бизнес имотите е ръстът в икономиката."България и регионът са във фокуса на инвеститорите и първите резултати от това видяхме още през настоящата година със сделките за Sofia Airport Center и Mall Plovdiv", обобщи изпълнителният директор на Forton Михаела Лашова. Според Явор Костов, мениджър "Капиталови пазари" в компанията, интересът за придобивания е насочен основно към офис и търговските площи, тъй като тези сегменти вече са относително добре развити и предлагат продукт, който отговаря на търсенето и изискванията на международните купувачи. Според експерта страната е интересна за фондове и компании, които търсят активи с потенциал за покачване на стойността чрез активен мениджмънт и инвестиции.През отминаващата 2016 г. обемът на пазара на бизнес имоти остава близък до миналогодишните нива - в рамките на 250 – 270 млн. евро. По данни на Forton около 65-70% от общата стойност се пада на инвестиционните придобивания, т.е. на носещи доходност завършени активи.От възстановяване към ръст и динамика - това е прогнозата при офисите и за 2017 г. "Търсенето на модерни офиси продължава да се покачва, за което говори намаляващият процент свободни площи – 10.8% към момента, като се очаква да продължи да спада през следващата година", коментира Росен Григоров, заместник-директор "Консултантски услуги и оценки" в MBL|CBRE. По данни на компанията третото тримесечие на тази година е отбелязало рекорден обем сделки за наеми – 64 хил. кв.м, дължащ се основно на компании от IT и аутсорсинг секторите. "Броят на заетите в тях се очаква да продължи да се увеличава. В допълнение - наблюдаваме висок процент на сключване на договори за наем в строящи се сгради и дори в такива, чийто строеж още не е започнал. Това ще подкрепи наемите и ще бъде определящо за обема на площите, предлагани на пазара", коментира експертът.За разлика от 2016 г. предлагането на първокласни офиси през следващите 12 месеца ще нарасне осезаемо. Предвидено е завършването на големи, някои от които дългоочаквани, проекти като City Tower, Millenium Center, Polygraphia Office Center, Sofia One – Phase 2, Prografix Office Center и др. Строителството на бизнес сградата "Елипс център" на бул. "Цариградско шосе" ще започне отново до края на декември, след като беше замразено през 2010 г. на Акт 14 заради глобалната криза. Сега изграждането на наклонената кула е възстановено заради доброто състояние на пазара на офиси и се планира сградата да бъде готова до края на 2017 г., потвърди за "Капитал" Ася Копанова, анализатор "Проекти" в компанията инвеститор "Илпа девелопмънт". В непосредствена близост до "Елипс център" се очаква издигането и на небостъргача Sky Fort на компанията "Форт Нокс", който получи разрешително за строеж през август и строителството му вече започна.От MBL очакват сегментът да бъде доминиран от големите международни и местни търговци с агресивна експанзионна политика, които вече са познати на местния пазар. Водещите сектори остават тези на веригите хранителни супермаркети, дрогерии и магазини от типа "направи си сам". Ще продължи и високият интерес към главните търговски улици в големите градове, генериран както от наематели, така и от купувачи. "Очаквам банките да продължат с оптимизацията на клоновите си мрежи, следвайки световната тенденция на преминаване към дистанционни услуги. Като следствие от тези тенденции предвиждам допълнителен интерес към sale and leaseback (продажба и обратно наемане) сделки с техни клонове", коментира Белчева.Според Forton недостигът на подходящи като размери и видимост търговски помещения ще доведе до лек ръст в наемните нива за първокласни търговски площи през следващите месеци. По данни на компанията към момента средният наем на първокласно помещение в софийските търговски центрове е 28 евро на кв. м.Aктивността на пазара на индустриални имоти през 2017 г. ще се поддържа от развитието на проекти с площи под наем в София и строителството по поръчка (built to suit). "Продължава тенденцията по-големият дял от индустриалните площи да се строят за собствено ползване. Изграждат се предимно логистични складове, както и производствени сгради за леки и чисти производства", обобщава Росен Григоров.Въпреки недостига на качествено предлагане наемите се задържат на достигнатите нива – 4.2 евро на кв.м за първокласни площи, като в района на летището договори се подписват и на над 5 евро на кв.м, сочат данните на Forton.В София и страната строителната активност също остава висока като резултат от разрастващите се операции в ритейла, логистиката и дистрибуцията. Основен фактор е и продължаващото навлизане на големи производители на авточасти и компании от леката индустрия на пазара. "Добрата новина около тези компании е, че постепенно ориентират към България дейности с по-висока добавена стойност като развойни центрове, центрове за обработка на данни и др. Това означава, че пазарът се развива и вече надскачаме нивото на дестинация с евтина работна ръка", обобщи Владимир Гюрджиев, мениджър "Индустриални площи и развитие на парцели" във Forton. Поради активното строителство пазарът на парцели също ще остане динамичен, но по-скоро по инерция от предходните години.


description: Трагедията в Хитрино

title: Как се чувствате?

maintext:
1
2
3 [правителствен информационна служба]
1
2
3 © Stringer
1
2
3 © Stringer
В България се случи поредната трагедия - в ранните часове на събота взривен газ, изтекъл от цистерна на частна влакова композиция, отне живота на седем души в шуменското село Хитрино и разруши най-малко 25 къщи.Последва и отиграният от медии и политици формат "Страданието - начин на употреба". Това, което тези дни гледахме и слушахме от Хитрино, почти напълно повтори това, което гледахме и слушахме от село Бисер преди близо пет години.Казват, че истината се ражда в сравнението, затова да припомним. През февруари 2012 г. хора загинаха и много от домовете в Бисер бяха отнесени от цунами след скъсаната стена на язовир "Иваново". Обявен е ден за национален траур.Медиите предават от място човешките измерения на трагедията, после главен герой в кадрите става премиерът Борисов, дошъл лично да провери щетите от бедствието. Държавата отпуска средства за възстановяването им, кампания на БЧК събира за месец близо 700 хил. лева дарения от граждани и организации.Пред жителите на Бисер премиерът обещава селото да бъде възстановено изцяло. "Доста колеги ми се обадиха от света, които също предлагат помощ. Към момента се справяме с това, което имаме", съобщава той и допълва, че е се водят разговори с ЕК за пренасочване на 20 млн. от програмата за селските райони за бедстващото село. "Последното, за което ми се говори, е политика и кой какво е направил", казва Борисов.Въпросът чия е отговорността за случилото се все още няма отговор. Прокуратурата продължава да води разследването срещу неизвестен извършител, защото все още не е изяснила с каква собственост - общинска или на военното ведомство, е бил язовирът, за чиято пукната стена е имало многобройни предупреждения.Равносметката включва и над 20 невъзстановени къщи и възникнало по тази линия напрежение в отношенията между хората.В Хитрино нещата се повтарят гротескно. Медии преследват ошашавени от ужаса хора с въпроса "как се чувствате" - и заради липса на смислена информация. Ден за национален траур. На място премиерът Борисов обещава "призрачното" село напролет да стане едно от най-хубавите - с 10 млн. лв. от бюджета и традиционните вече 20 млн. лв. от програмата за селските райони.За около пет дни дарителската кампания на БЧК набира над 1.4 млн. лв. Премиерът отказва помощ от други страни и не му се говори за политика, защото нищо друго освен възстановяването на Хитрино не го интересува.За въпроса чия е отговорността е наивно рано. Пред публиката говори миноритарният собственик на частния жп превозвач, а мажоритарният е с офшорна регистрация в Кипър. Главният прокурор забрани на ведомствата да изнасят информация за случая и на чужди експерти да участват в разследването. Не е ясно колко ще продължи то, но ако не се проточи с години, както за Бисер, е вероятно да приключи с изкупителни жертви. Това са двата познати ни варианта.Пострадали от наводнението в Бисер няколко години по-късно внесоха колективен иск срещу община Харманли за нанесени морални и материални щети - изпитали на собствен гръб, че липсата на отговорност е липса на справедливост.Изпитва го и цялото общество, когато плаща не само за подобни трагедии, но и милиарди за афери като "КТБ" и "Белене" , докато слуша, че за реалните му нужди няма пари. Със сигурност има и по-приемлив начин това да се разбере.


description: Фирмата MAS Holdings, която наистина се грижи за своите работници, се превърна във водещ производител на дрехи

title: Как се създава семейна компания от световна класа

maintext:
[MAS Holdings]
Клиентите на MAS Holdings:
- Gap
- Marks & Spencer
- Nike
- Reebok
- Sara Lee
- Tesco
- Victoria's Secret
- Lululemon Athletica
Малцина са шивачите от селата в Шри Ланка, мечтаещи за глобална кариера, която само няколко години след започване на работа да ги отведе в Ню Йорк. Но точно в такава ситуация се озовава T.Н.С. Кумари, която работи за MAS Holdings.Скромният й произход не е пречка пред работата й за MAS Holdings, където смирението е определяща ценност. Когато един от собствениците на MAS Holdings Аджай Aмалеан посетил офиса на фирмата в Ню Йорк, Кумари взима шофьорска книжка и кола под наем, за да го вземе от летището. Стореното от нея много точно описва възхищението в компанията към семейство Aмалеан. Тримата братя Махеш, Аджай и Шарад създават MAS Holdings през 1986 г. със спестените от баща им пари. Сега те имат 85 000 служители, които работят за тях, в 15 държави. MAS, която прави спортно облекло за Nike и бельо за Victoria's Secret, не само е успешна компания от световен мащаб, но и променя съдби в Шри Ланка - страна, която се справя с последиците от десетилетна гражданска война."Смирение, доверие и взаимно уважение" са ценностите, чрез които семейството управлява бизнеса си. Aмaлеан искал синът му да оцени усилията на работниците в цеховете и затова го пратил да шие сутиени, за да разбере какво стои зад продукта. "Донесе вкъщи два сутиена и ми каза: Аз ги заших и тъй като знам колко критичен си по отношение на качеството, искам да ти кажа, че направих пет, но само тези два ставаха."Тези ценности точно определят чувството на отговорност на MAS към служителите й в Шри Ланка. От своя страна то води до добра корпоративна социална отговорност, която пък привлича известни клиенти и квалифицирана работна ръка. Заплатите в MAS са малко съкровище спрямо най-често срещаните професии като нископлатеното отглеждане на ориз. "След приключването на конфликта в Шри Ланка се запитахме какво можем да направим като корпоративни лидери, за да помогнем за помирението в страната. Имахме двама клиенти, които искаха допълнителен капацитет, и можеше да добавим фабрики навсякъде по света. Но избрахме да ги изградим в северната част на страната (контролирани преди това от бунтовниците от Тамилските тигри). Беше едновременно етично и финансово решение", казва Амалеан."Преди 12 години се обърнахме към служителите ни с въпроса от какво имат нужда. Първоначално мислехме, че ще имат искания в областта на здравеопазването. Но се оказа, че се интересуват от образование. Те поискаха две неща: "Може ли да учим английски? Може ли да се обучаваме на работа с компютри?" Така упълномощихме хора от екипа да преподават английски и компютри", казва предприемачът."Наричаха ни търговци на парцали, но искахме да създадем толкова добра корпоративна среда, че онези, които иначе биха отишли в мултинационални компании или чуждестранни банки, всъщност да дойдат да работят с нас. Нашият подход е да предоставим възможност на всички, работили с нас, сами да си свършат работата."Според Амалеан компанията му е имала късмет да сключи стратегическо партньорство с MAST Industries, част от L Brands. "Дадохме си сметка, че с тези отношения можем да създадем компания от световна класа, с добро управление и финансови дисциплини, както и добри HR практики. Чрез това сътрудничество установихме добра връзка с Victoria's Secret", казва бизнесменът. Благодарение на успеха си с MAST MAS сключва нови партньорства с компании като Triumph International, Courtaulds Теxtile и Charnwood Elastics, които допълнително допринасят за развитието на бизнеса и културата на компанията.Въпреки непрестанния растеж в MAS остават фокусирани върху основния си бизнес. Aмалеан казва, че са имали много възможности да навлязат в други продуктови категории: "Когато бизнесът ви е добър и имате силен баланс, можете да се изкушите да се захванете с много неща." Но MAS предпочита постоянно да инвестира в основния си бизнес, независимо дали това е производство, дизайн или веригата за доставки. Така компанията продължава да научава нови техники за управление, които да държат клиентите доволни.*Статията е предоставена от INSEAD Knowledge ( http://knowledge.insead.edu ) Copyright INSEAD 2016**Randel Carlock, the Berghmans Lhoist Chaired Professor in Entrepreneurial Leadership at INSEAD


description: Софтуерната компания с пловдивски корени "Програмиста" е нещо като вундеркинд за индустрията, а наскоро стартира и образователна програма

title: Програмисти мисионери

maintext:
Проф. Мирослав Гълъбов - декан на ФМИ във ВТУ, Никола Вълчанов - технически директор и ръководител на научния екип, и Димитър Манчев, управляващ директор на "Програмиста" (от дясно на ляво) обявиха новата специалност по програмиране през юни, през октомври тя вече е факт
["Програмиста"]
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка
Име: "Програмиста"
Град: Пловдив
Сектор: Технологии
Създадена: 2013 г.
Собственици: Вълко Вълков
Управител: Димитър Манчев
33
Студенти в бакалавърска степен са приети да следват софтуерно инженерство по новата методология на "Програмиста" тази година, през 2017 г. се очаква да са три пъти повече
"Очакваме в дългосрочен план и други университети освен Великотърновския да възприемат програмата. Вече имаме запитвания от Американския университет", каза Димитър Манчев, управляващ директор на компанията.
Програмиране от първия ден. Платен стаж в края на първата година. Това е мотото на тъкмо стартиралата бакалавърска програма по софтуерно инженерство във Великотърновския университет. Инициативата е на една пловдивска компания, която напук на много от конкурентите си вярва в способността на българската образователна система да произвежда качествени кадри за ключовия за икономиката технологичен сектор. Самата тя създадена от преподаватели, "Програмиста" е подела инициативата да предложи нова методология за обучение на специалисти.Годината е 2013, мястото - Пловдивският университет, а героите - шепа преподаватели и асистенти. Софтуерната индустрия в България вече процъфтява. "Обединява ги идеята, че искат да създадат компания, която е модерна, отговаря на изискванията на програмистите си и прилага нестандартни методи", казва Димитър Манчев, управляващ директор на същата тази компания днес. Така преди три години в Търговския регистър се появява дружеството "Програмиста"."Всичко се развива много бързо", продължава разказа си Манчев. Първият клиент се появява малко след основаването – нишова американска софтуерна компания, за която "Програмиста" започват да работят след обикновено запитване. Екипът дори не си спомня как са ги намерили. Отначало пловдивската компанията разработва и внедрява софтуер по поръчка, а после осигурява и поддръжката му. Това е основният й бизнес и в момента. Три години по-късно обаче от "Програмиста" се замислят вече да минат на следващото ниво и да се ориентират към собствени продукти, за да са по-малко зависими от прищевките на пазара.За да осъществи последното, компанията ще се нуждае и от още специалисти. А това е един от основните проблеми на висококонкурентния сектор – липсата им или по-скоро недостатъчната скорост на създаването на качествени такива. Така "Програмиста" прилага нов нетрадиционен метод."От самото й създаване компанията работи тясно с университетските среди. Така и започва да привлича висококачествени кадри", разказва Манчев. Част от служителите на "Програмиста" освен в бизнеса участват активно и в академичните среди като преподаватели и асистенти. Последното активно се стимулира от компанията.Като зародила се в обятията на Пловдивския университет фирмата съвсем естествено разчита отначало на изкованите там софтуерни специалисти и ги стимулира, предлагайки им стажантски програми и интересни проекти. Тъкмо наличието на качествена подготовка в материята е и първата причина "Програмиста" да започне да расте така бързо. С порастването на клиентското портфолио и бизнеса пропорционално се увеличават и нуждите от разработчици. С проекта за произвеждане на качествени специалисти в сътрудничество с формалната образователна система се заема Никола Вълчанов, който е ръководител на научния екип в компанията. Всъщност компанията няма чак толкова силно изразена нужда от големи количества кадри – достатъчно показателно е, че от юли насам екипът се е увеличил с около 5%. "Има голяма доза идеализъм, но естествено целта е и да си създадем подходящи специалисти за нашите нужди", откровен е Манчев.Така от "Програмиста" започват да се оглеждат и погледът на мениджмънта се спира на Велико Търново. "Направихме проучване и решихме на база на резултатите от него. В Пловдив вече имаме подобни инициативи, в София няма необходимост – там има и университетско обучение, и академии на различни компании. А университетът във Велико Търново е най-големият в Северна България", обяснява Димитър Манчев какво е наклонило везните. От компанията бързо постигат съгласие с университета и подпомагат обновяването на материалната база, за да бъде технологично адекватна към бъдещите занятия.Идеята на новата бакалавърска програма, която компанията инициира, е да обърне наобратно методологията, по която се преподава софтуерно инженерство. Вместо основно теоретичен фундамент в първите две години от четиригодишната програма "Програмиста" залага на практиката. "Хората започват да програмират от ден първи, при това на модерни технологии, а в края на първата година ги чака стаж", обяснява Манчев. От компанията, разбира се, няма да имат каквито и да било юридически права над студентите, но ще им предлагат стаж и бърза писта за влизане в редиците на компанията. "Идеята на това е хората да не си губят времето със студентски работи по магазини и заведения, докато учат и станат способни да работят по специалността си, а да са готови още в началото на следването", допълва Манчев.През зимния семестър на 2016 г. 33 студенти започват своето бакалавърско обучение за софтуерни инженери към университета във Велико Търново. Амбициите на "Програмиста" са за тройно повече следващата академична година. А още по-смелите планове са за други университети партньори. "Вече имаме запитване от Американския университет", казва Манчев и допълва, че се надява по този начин да се затвори пропастта между нуждите на бизнеса и начина на подготвяне на кадри.Велико Търново е интересна дестинация за младата компания и по още една причина – там се намира третият по големина офис на "Програмиста" в страната. Най-голям е този в Пловдив, следван от екипа в София, където са около 40% от общо 120-членния екип на разработчика. В момента във Велико Търново за компанията работят около 25 специалисти. Офисът е открит миналата година като част от териториалната експанзия на "Програмиста", стигнала и до Варна и Благоевград. "Отваряме офиси, където има добри специалисти", казва Димитър Манчев.Местонахождението на клиентите на компанията не е определящ фактор. Защото като повечето динамично растящи компании и тази работи за външния пазар. Основните клиенти на "Програмиста" са други софтуерни компании, но тук-там има и такива от енергийния сектор и производството, обяснява Манчев. За тях компанията развива софтуер и системи по зададени спецификации, често олекотени системи за управление на ресурсите (ERP), апликации за маркетинг и др. Специалистите в компанията покриват голям спектър от технологии – PHP, .Net, SharePoint, както и мобилните операционни системи iOS и Android. А клиентите на компанията са разпръснати по света, като около 65 - 70% от приходите на "Програмиста" на този етап идват от американския пазар, останалите са от Великобритания и Западна Европа. За 2015 г. компанията има оборот от 15.1 млн. лв., което е ръст от над 100%. Освен това компанията има и много добър марж на печалбата - тя достига 4.134 млн. лв.Именно големият дял на американските клиенти обаче навежда мениджмънта на компанията на мисълта за следващата стъпка в развитието. Въпреки че Манчев очаква и през 2016 г. да се запази стабилният ръст над 100% в приходите, все повече се усеща нестабилност на пазарите на клиентите в САЩ, което в дългосрочен план би дало отражение върху бизнеса на "Програмиста". Според него това, което би направило пловдивските разработчици няколко идеи по-назависими от колебанията в бизнеса на клиентите им и предпочитан партньор пред по-евтини сходни предложения на конкуренцията в Индия например, е да се ориентират към създаването на собствени продукти. Това е и планът за развитие, над който компанията вече работи и ще обяви по-конкретните му параметри догодина.Да, "Програмиста" е само на три години, но оглавява софтуерната класация за малки и средни предприятия заради ръста на приходите си от 110%. Планира да запази темпото и през тази и следващата година. Ще продължи инициативността си и в образователния сектор в опит да затвори "бездната между теорията и практиката", както я нарича Манчев. А догодина обещава и още една голяма изненада в сектора.


description: Втори кредитор поиска разпродажба на активи на мебелното предприятие

title: Няма кандидати за "Никром - Тръбна мебел"

maintext:
Предприятието спря работа по-рано тази година. Земята и сградите му се предлагат за около 6 млн. лв.
© Георги Кожухаров
Нито един кандидат не се е явил за земята и сградите на ловешката "Никром – Тръбна мебел". Това съобщи частен съдебен изпълнител Велислав Петров, който продаваше активите по искане на кредитора "Дунапак Родина". Оферти за близо 50 дка земя и общо 46 сгради в Източната промишлена зона на града се приемаха до 16 декември, а началната цена беше определена на малко под 6 млн. лв. Предстои да бъде открита нова процедура при 20% по-ниска цена.Междувременно същите активи бяха обявени за продан за 6.1 млн. лв. с ДДС от друг съдебен изпълнител – Ивилина Лаловска. Взискателят по това изпълнително дело е италианската "Пластитекника" чрез търговския си пълномощник "Про колект София". Предложения се приемат до 27 януари.До 2013 г. производителят на метални мебели работеше на печалба и отчиташе обороти от порядъка на 40 млн. лв., но след това започна да влошава резултатите си и по-рано тази година спря работа. Освен задълженията към доставчици "Никром – Тръбна мебел" има и необслужвана облигационна емисия. Дългът по нея наскоро беше обявен за предсрочно изискуем. Собственик на компанията е Галин Перянов, който държи над 99% от акциите чрез дружествата си "Никром" и "Никром индъстри".


description: Приходите са се понижили с 15% за периода

title: Печалбата на ТЕЦ "AES Гълъбово" е намаляла с близо 30% за деветте месеца

maintext:
Изпълнтиелният директор на AES България, Оливие Маркет коментира, че компанията тепърва ще се запознае с новите енергийни изисквания на ЕС
© Юлия Лазарова
Чистата печалба на ТЕЦ "AES Гълъбово" за деветте месеца е намаляла с 29.3% до 77.7 млн. лв. Това съобщиха в сряда от американската компания АES, която е собственик на централата. Основната причина за намалението са по-ниските оперативни приходи, които се свиват с 15.4% за периода. Това води до намаление и на оперативната печалба с 15.21%.Търговският директор на дружеството Иван Цанков коментира, че това се дължи основно на намалението на цената за разполагаемост (плаща се от НЕК за поддържане на мощностите в готовност за работа) на компанията с 14% от началото на май. Промяната влезе в сила, след като НЕК изплати на двете централи "АES Гълъбово" и "КонтурГлобал Марица-изток 3" натрупани задължения в размер на около 1 млрд. лв. Цанков напомни, че намалението на цената на AES ще спести на НЕК около 50 млн. лв. годишно.Отделно централата е работила с 5% по-малко в сравнение с предходната година, което обаче ще се навакса до края на 2016 г., коментира Тодор Бележков, изпълнителен директор експлоатация на централата.Намалението на приходите на АЕS ще бъде компенсирано през 2018 г,, тъй като освен намалението на цената компанията се договори с НЕК за увеличение на часовете, които ще бъде в разполагаемост.Най-голямото постижение на компанията за тази година е, че НЕК изплати задълженията си към нея в размер на 309 млн. лв., което позволи на AES да изчисти дълговете си към държавната "Мини Марица-изток" в размер на 51 млн. лв. Освен това за пръв път всички съществуващи задължения към банките са платени, посочи Цанков. Така заемите на AES отново са преминали в графа дългосрочни, допълни той. По думите на Цанков благодарение на мерките за стабилизиране на енергийния сектор НЕК е започнала да изплаща навреме задълженията си към централата и към вятърния парк "Св. Никола", който също е собственост на AES. Самата вятърна централа обаче не е в добро финансово състояние, тъй като 15% от приходите й отиват за балансиране, коментира Цанков.Компанията търси възможности и разговаря с клиенти за изграждането на своеобразен склад за съхранението на енергия в България, каза изпълнителният директор на компанията за България Оливие Маркет. AES има подобни проекти в Северна Ирландия и Холандия, като по думите на Маркет компанията е съсредоточила инвестициите основно в изграждането на подобни съоръжения.


description: "СКМ Порт Видин" планира освен въглища да товари и зърно

title: Новорегистрирана фирма взе пристанище Видин-юг

maintext:
3.74
млн. лв. е сумата, която компанията трябва да инвестира в обекта през 35-годишния срок на концесията, без да е уточнено кога и по колко точно.
"Първото, което ще направим, е да възстановим и изградим открити и закрити складове и силози", обясни за "Капитал" Мариян Иванов, изпълнителен директор на дружеството концесионер. "СКМ Порт Видин" планира да разшири досегашното предназначение на пристанището и да го пригоди и за транспорт на зърнени култури. "Познаваме почти всички зърнопроизводители в района. Няколко големи европейски и световни компании проявяват интерес", допълни още Иванов.
Концесионирането на пристанището има дълга предистория. То започна по време на тройната коалиция, когато държавното пристанище беше разделено на три с идеята да бъде отдадено на части. През 2013 г. концесия за Видин-юг получи ТЕЦ "Свилоза", но в началото на тази година договорът беше прекратен по искане на компанията. Видин-север пък беше спечелено от параходство "Българско речно плаване", част от групата "Химимпорт". Договорът е със срок 30 години до 2040 г.
С решение на Министерския съвет от 30 ноември една новосъздадена фирма взе концесията на пристанище "Видин-юг". Дружеството "СКМ Порт Видин" ще експлоатира пристанището през следващите 35 години срещу скромна годишна такса от 8 хил. лв. Новият концесионер планира да пригоди пристанището за товар на зърнени култури освен на въглища, както досега, коментираха за "Капитал" от "СКМ Порт Видин".Новият концесионер е свързан с Кирил Малчиковски, собственик на "Гранд казино Видин", който според видински медии през 2008 г. е бил осъден за незаконен износ на прекурсори, които могат да се ползват в амфетамини. Северната част на пристанището се държи от параходство "Българско речно плаване", част от групата "Химимпорт".Пристанищен терминал Видин-юг е разположен върху площ 48 дка. Предназначен е за прием и съхранение на насипни и генерални товари, които не изискват специални условия за обработка. Основният товар до момента са били въглища.Концесионерът се задължава да инвестира 3.74 млн. лв. за целия срок на опериране - 35 години. Преди четири години, когато пристанището беше взето на концесия от ТЕЦ "Свилоза" (договорът беше развален по искане на концесионера през тази година), сумата за инвестицията беше почти двойна, като 5.7 млн. лв. трябваше да се инвестират през първите десет години. Условията сега дават на "СКМ Порт Видин" възможността да експлоатира порта, без да инвестира в него определена сума за първите години.Другата разлика с предишната концесия е размерът на таксата. "СКМ Порт Видин" ще плаща 8086 лв. годишно фиксирана такса и 1.76% от ръста в приходите на компанията. Предишният концесионер е дължал по 13.8 хил. лв. годишно.По регистър "СКМ Порт Видин" е създадена в края на септември тази година, а акционери в нея са "СКМ Инвестмънт" и "МИК Инвестмънт", които държат съответно 60 и 40%.Имената на гравитиращи около Кирил Малчиковски дружества обикновено започват с СКМ - "СКМ Шипинг", "СКМ Инвестмънт", "СКМ Интернешънъл". Другото доказателство за свързаността е изпълнителният директор Мариян Иванов - бивш заместник кмет на Видин и мениджър с дълга кариера в повечето от изброените дружества на Маличковски.Самият Кирил Малчиковски, бивш служител на НСБОП, през 2007 г. открива "Гранд казино Видин", собственост на компанията му "Глобал лоджистикс". В края на 2008 г. обаче върху дяловете му в компанията е наложен запор от Комисията за установяване на имущество, придобито от престъпна дейност, известна като комисията "Кушлев", като размерът на запора е 1.4 млн. лв., сочи регистърът ДАКСИ. Причината е подозрения, че имуществото е придобито благодарение на престъпна дейност. Според съдебния акт Малчиковски е изнасял незаконно през границата на страната в особено големи размери прекурсор - оцетен анхидрид, който е предназначен за търговски и производствени цели, в т.ч. и на амфетамин, пишат през 2009 г. видински медии.Пристанището присъства и в един по-обширен план за създаване на интермодален терминал във Видин. Изграждането на съоръжението, комбиниращо възможности за железопътен, воден и шосеен транспорт, беше включено в пакета предложения, с които България кандидатства за финансиране по механизма "Свързана Европа" в началото на тази година, но проектът не беше одобрен. Следващата фаза за набиране на предложения започна през септември и министерството би трябвало да е кандидатствало отново, но липсва информация.


description: Шведският производител на коли е събрал 533 млн. долара от продажбата на конвертируеми книжа на трима шведски инвеститори. Акциите могат да бъдат...

title: Volvo набра капитал за пръв път под китайско ръководство

maintext: Шведският производител на коли е събрал 533 млн. долара от продажбата на конвертируеми книжа на трима шведски инвеститори. Акциите могат да бъдат обърнати в обикновени такива, което се приема от пазара като потвърждение на слуховете, че Volvo ще търси публично предлагане, след като прекара над десетилетие като собственост на Ford Motor, а отскоро е част от китайската Zhejiang Geely. От Volvo коментираха, че в момента няма планове за публично предлагане на компанията, но вътрешни източници смятат, че това е очевидната цел.


description: Референдумът в Италия може да доведе до сериозни проблеми за еврото и банките

title: Най-опасният референдум в Европа

maintext:
Референдумът в Италия може да се окаже по-рискован за еврозоната от този във Великобритания.
© Reuters
- Италия рискува да остане без правителство, ако премиерът Ренци изгуби референдума за конституционни промени
- Високият дълг и разклатената банкова система са основните рискове при несигурност
- Пазарите този път няма да бъдат изненадани от най-лошия възможен сценарий
186 пункта е спредът между германските и италианските държавни облигации.
Бомба за милиарди
Най-спешният проблем е банковата система. Предстои рекапитализация за 5 млрд. евро на Monte dei Paschi di Siena. Но ако инвеститорите не пожелаят да участват, доверието в цялата банкова система ще се срине. Италианските банки държат около 360 млрд. евро лоши заеми, или близо 40% от всички лоши заеми в еврозoната. Ще бъде застрашено и увеличението на капитала с 13 млрд. евро на най-голямата банка UniCredit, планирано за началото на 2017 г. Междувременно Monte dei Paschi се опитва да обезпечи 27 млрд. евро лоши кредити, като правителствени гаранции трябва да улеснят продажбата на инвеститори, а фондът Atlante ще се фокусира върху по-рисковите траншове, отбелязват Лоренцо Кодоньо, основател на LC Macro Advisors, и икономистът Мара Монти в статия за LSE. "Ако увеличаването на капитала на банката не успее, планът за лошите кредити също ще се провали", добавят те.
В такъв случай план Б би бил намеса на държавата със споделяне на загубите между акционерите и капиталовите инвеститори, плюс загуби за дребните акционери. Спасение от правителството обаче ще наруши правилата на европейския банков съюз. Възстановяването на банките е затруднено и предвид слабите им печалби заради ниските приходи от лихви и намалената бизнес активност. "Въпреки това има големи разлики в италианския финансов сектор. По-големите банки съобщиха по-високи печалби и възвращаемост през първата половина на годината, отколкото малките и по-слабите местни банки", отбелязват Кодоньо и Монти. Според тях благоприятният изход зависи от това рекапитализацията на Monte Paschi да премине гладко. Ако Италия остане без правителство или трябва да се справи с технократско такова с ограничен мандат, референдумът "ще осъди банковия сектор на Италия на смърт, като "убие времето", необходимо за възстановяването му", добавят Кодоньо и Монти.
Защо Ренци иска промените
Ако управлявате страна, където Сенатът и долната камара на парламента са с еднакви правомощия, а регионалните и общинските власти имат доста опции да блокират решенията на централното правителство, вероятно ще осъзнаете, че вземането на важни решения е невъзможно. Според Ренци най-големият проблем на Италия е именно институционалната парализа. Затова предлага промяна в конституцията, с която да се прехвърлят правомощия от регионалните власти към централната, а Сенатът да остане със съвещателна роля. И това в комбинация с нов изборен закон, който ще гарантира парламентарно мнозинство на най-голямата партия, която печели изборите. Тук е и опасността – ако следващият победител се окаже движението "Пет звезди", те ще разполагат с почти неограничена власт. Концентрацията на толкова власт в една партия не звучи и особено демократично. Сенатът няма да бъде избиран, а ще се назначава измежду регионалните депутати. В Италия обаче регионалните и общинските власти са сред най-корумпираните, твърди списание The Economist и посочва, че това "може да направи Сената магнит за най-"западналите" политици на Италия".
Когато премиерът Матео Ренци реши да заложи политическото си оцеляване на референдум, той смяташе, че прави на италианците предложение, което те не могат да откажат. Заедно със себе си той рискува и съдбата на осем банки, цялата финансова система на страната и дори тази на еврозоната. Всичко това заради промени в конституцията, които биха прехвърлили повече власт от регионите към правителството и от Сената към долната камара на парламента. Причината – в сегашната си политическа рамка Италия не може да стигне до решения и реформи, с които да стимулира склеротичната си икономика.Само че дни преди референдума на 4 декември проучвания показват, че настроенията за "не" надвишават тези за "да" с поне 6%. И ако Ренци изгуби, ще трябва да се подготви за пазарен хаос. Осемте банки Monte dei Paschi di Siena, Popolare di Vicenza, Veneto Banca, Carige, Banca Etruria, CariChieti, Banca delle Marche и CariFerrara - също. И тъй като инвеститорите не си падат по несигурността, няма да са склонни да рекапитализират проблемните италиански банки, твърдят банкери пред Financial Times. Междувременно доходността по италианските държавни облигации достигна рекордни нива и ако тенденцията се задържи, страната ще има проблем с обслужването на огромния си дълг (133% от БВП). Дори банковият сектор временно да устои на сътресенията, вероятността от следващо правителство на популисткото движение "Пет звезди", които се заканват да организират референдум за еврото, ще означава още главоболия за Италия и еврозоната.Ренци е ясен защо иска промените въпреки всички рискове (виж карето). Италия се нуждае отчаяно от структурни реформи, за да съживи икономиката си. Ако преди тя успяваше да се справя чрез обезценяване на лирата, то с еврото това е невъзможно. Откакто е в еврозоната (от 1999 г.), Италия се представя по-зле икономически (виж графиката). Премиерът се надява, че ако успее да направи по-гъвкави трудовите закони, като например улесни съкращенията на работници при необходимост, или пък опрости процедурите по фалит, които в момента се влачат до над 10 години, компаниите ще си поемат глътка въздух. Въпросът е, че с тези намерения той си навлече гнева не само на синдикатите, но и на голяма част от италианците. Още по-важно – огромното количество лоши кредити (около 18% от всички) в италианските банки отдавна удря по кредитирането на малкия бизнес, който е основният мотор на икономиката.Пазарите са наясно с италианските неволи и тази година индексът за банките FTSE Italia All-Share Banks Sector Index IT8300 отбеляза спад с над 50%. Най-проблемната и трета по големина банка, Monte dei Paschi di Siena, изгуби над 80% от пазарната си стойност. Доходността по италианските десетгодишни държавни облигации скочи с 2.10% миналия петък, а спредът между тях и германските се разшири от 97 до 186 пункта от началото на 2016 г. Досега високата задлъжнялост можеше да се удържа заради политиката на отрицателни лихви на ЕЦБ. Но лихвите по италианските облигации вече тръгват нагоре. "Италия е бомба за 2.273 млрд. долара и никой не знае кога пазарите ще решат да спрат да й се доверяват. Както показва опитът в повечето финансови кризи, такава промяна на мнението е едновременно незабавна и жестока. При тези нива на дълг няма възможно спасение", коментира Джордж Юго, директор на Galileo Global Advisors пред Huffington Post.Ако има успокоение, то е, че притесненията около референдума вече са изконсумирани донякъде. "За разлика от британския референдум или изборите в САЩ, където резултатите бяха изненада, пазарите са много по-добре подготвени за негативен резултат", пише в бележка Мислав Матейка, главен анализатор за Европа в JP Morgan. Първоначално ще има по-масова разпродажба на акции на италианските банки, но според Матейка лошите новини вече са отразени в цените. "Банките от еврозоната остават по-евтини от нормалното въпреки по-доброто представяне от лятото и ЕЦБ вероятно ще се намеси, за да задържи ново разширяване на спредовете." На 8 декември ЕЦБ ще има среща, на която се очаква да удължи програмата си за изкупуване на облигации. И по информация на Reuters е в готовност да увеличи покупките на италиански дълг, ако доходността му продължи да расте.Друго положително нещо е, че при "не" ще отпадне вероятността от обсебване на властта от една политическа сила. Мнозина анализатори смятат, че въпреки икономическите рискове това е по-правилното решение за бъдещето на Италия. Така и опасността "Пет звезди" да овладее изцяло управлението при следващи избори ще е минимална. Разбира се, това означава и че страната ще продължава да бъде блокирана при вземане на важни решения. Но съседна Испания е пример, че и със служебно правителство е възможно да се запази стабилност. Ако все пак се сбъднат най-лошите прогнози за срив на еврото, то това вероятно ще означава, че единната валута е била вече достатъчно подкопана. И подобен сценарий (било чрез Италия, Гърция или друга проблемна страна) е бил само въпрос на време.


description: Резултатите от теста PISA 2015 отново показват, че системата на обучение в България има нужда от рестарт. Възможни пътища към него обаче вече има

title: Ключът към математиката

maintext:
Пътят към масовото въвеждане на програми като JUMP Math понякога се оказва труден.
© НАДЕЖДА ЧИПЕВА
15-годишните
В основата е създаването на сигурна и окуражаваща среда, в която всяко дете получава възможност за успех.
Също така, TIMSS
MaSciL на Българската академия на науките
Във вторник Организацията за икономическо сътрудничество и развитие представи резултатите от тазгодишното издание на международния тест PISA, който измерва уменията на 15-годишните ученици по четивна грамотност, математика и природни науки. Резултатите на българските ученици се качват незначително през последните няколко години и страната е на последно място сред държавите от ЕС по четивна грамотност, на предпоследно по математика и на едно от последните по природни науки. Публикуваме текста на Йоана Маринова, изпълнителен директор на Института за прогресивно образование , който обръща внимание на големия проблем с постиженията по математика и въвежда в български училища алтернативната методика за преподаване на математика JUMP Math.Уменията и познанията по математика в наши дни са на практика незаменими. От личното финансово планиране до готвенето, математиката се намира навсякъде. Проучване на Организацията за икономическо сътрудничество и развитие (ОИСР) за уменията на възрастните показва, че нивото на математическата грамотност е определящо от гледна точка на доходи и житейски пътища. Нещо повече - хората, които притежават добри математически умения, виждат себе си като "действащи лица, а не като обекти на политическите процеси и са по-склонни да се доверяват на околните".Математиката е и ключова за икономическото развитие на България. Работодателите отдавна споделят, че липсата на квалифицирани кадри налага ограничения върху инвестициите и разширяването на бизнеса. Това прави развиването на адекватни математически умения особено важно за способността на България да прояви своя пълен потенциал на световно равнище.Ако съдим по тенденцията в образователните постижения, измерени от Програмата за международно оценяване на учениците (PISA), проблемите, създадени от некачествено образование по математика, само ще се задълбочават. PISA е глобално изследване, разработено от ОИСР, което се провежда на всеки три години и измерва "доколко 15-годишните ученици, които са в края на задължителното си обучение, са усвоили основни знания и умения, за да са подготвени за съвременното общество на познанието". Тестът проверява и способността на учениците да прилагат наученото в нов контекст във и извън класната стая.През 2012 г. България е на последно място сред страните от Европейския съюз и се класира на 48-мо място сред 64 държави от цял свят, участващи в PISA. Експертите, които провеждат проучването, отчитат най-незадоволителни резултати при задачите за решаване на проблеми. Това е истинският тест за една успешна образователна система, защото само така може да се установи способността на учениците да прилагат в реалния живот това, което са научили - нещо, което би трябвало да е смисълът на образованието.Уменията за решаване на проблеми са пряко свързани със способността на човек да намира решения на комплексни въпроси, да бъде креативен, да разсъждава и да бъде ефективен. Това е базата за успеха в много професии - от инженерните науки и програмирането до дизайна и медицината. В тази област българските ученици демонстрират едни от най-ниските резултати в света.От представените във вторник резултати от PISA 2015 е видно, че разликата в успеха на българските ученици е незначителна. Средният резултат по математика се е вдигнал от 439 точки през 2012 г. до 441. За сравнение - средният резултат на 35-те държави, които принадлежат към ОИСР, е 490.ни се класират на 46-то място сред 70 участващи държави. Имаме едни от най-ниските резултати в Европа, като само Румъния, Албания и Черна гора са на по-ниско ниво. От шестте възможни нива на математически умения, мнозинството от учениците в България стига до ниво 2, като 6 е най-високото. Ниво 2 се счита за базово ниво за умения, които се изискват, за да участваш в обществото. Българските ученици не могат да прилагат теоретичните знания в практиката и могат да се справят само със задачи, които не изискват аналитично мислене.Това може да е изненадващо на фона на резултатите на българските ученици от математически олимпиади. В тази област България се е придвижила от 37-мо място през 2014 г. до 18-то през 2016 г., което нарежда страната ни сред първите 20 в световен мащаб. Много държави използват резултатите от математическите състезания като средство за оценка на качеството на образователната си система, но те са показателни само за една малка част от училищата и учениците. Като имаме предвид, че по-малко от 10% от всички училища изпращат участници в олимпиадите и тези деца представляват до 5% от всички ученици в даден випуск, техните резултати категорично не дават реалната представителна картина за състоянието на обучението по математика в страната ни.За да разберем как се стига до ниските резултати на PISA, трябва да вникнем в състоянието на началното образование. Миналата седмица Министерството на образованието и науката оповести резултатите от ТIMSS - авторитетно международно изследване на уменията на ученици от 4-ти и 8-ми клас по математика и природни науки. На пръв поглед резултатите на нашите ученици изглеждат добри – четвъртокласниците ни имат среден резултат от 524 точки по математика при средно за изследването 500 точки. Но резултатите силно варират - между 373 и 649 точки, като 8% от четвъртокласниците нямат минималните знания за този образователен етап. Според Яна Ноел от Института за прогресивно образование в сегашната система не се насърчава разбирането на материала в дълбочина. "Сравнително лесно е да си отличник в периода от 1-ви до 4-ти клас, когато се работи със сравнително лесен материал, който дори може да бъде и наизустен. С рязкото въвеждане на по-сложни и абстрактни понятия след 5-ти клас, при липсата на усет и разбиране за математиката, умения, основани на собствен опит, и задълбоченост на познанията, не е учудващо, че учениците започват да изостават в сравнение с връстниците си от други държави", смята тя.Институтът за прогресивно образование прие като своя водеща програма въвеждането на алтернативната методика за преподаване на математика JUMP Math. C подкрепата на фондация "Америка за България" правим JUMP Math достъпна програма в училища в цялата страна с цел да се подобрят резултатите по математика на всички деца. Методиката е създадена от Джон Майтън и се основава на съвременните научни изследвания, които показват, че децата учат математика най-добре, когато предметът им се поднася като отворен и подлежащ на изследване, а не под формата на запаметяване. Системата се използва масово в Канада, САЩ, Испания и Великобритания.JUMP Math предлага уникална комбинация от задълбоченост, внимателно надграждане, постоянно оценяване и разнообразие от подходи в преподаването. JUMP Math не променя учебното съдържание, нито класно-урочната форма на обучение. Променя начините и стъпките на обяснение, отношението на учителя към децата, както и отношението на децата към учителя и математиката. Конкретният метод на JUMP Math е уникален, но образователната философия, на която почива, е сходна с тази на един от най-успешните и неясно защо забравени български експерименти в обучението по математика и информатика от края на XX век – "Проблемната група за образование" или т.нар. "Сендовска система".По този начин се дава шанс да се превъзмогнат и отстранят причините, довели до ниските резултати на тестовете - най-вече липсата на увереност в себе си. Тази психологическа настройка обикновено се проявява под формата на тревожност към математиката като поле за изява. Нашият подход поставя учениците в центъра на обучителното преживяване и не подценява тяхната индивидуалност и емоции. Чрез създаването на пространство за учене от грешките, при които няма последствия, JUMP Math показва на учениците, че ако сгрешат, това е възможност, а не проблем. Изгражда среда без наказания, която насърчава учениците да изследват, а не да прикриват това, което не знаят.Предварителните резултати от изследване, проведено от Нов български университет с ученици, които учат по JUMP Math в България, отчитат, че те имат по-голяма положителна нагласа към ползата от математиката в бъдеще и са значително по-убедени, че нещата, които изучават по математика, ще са им нужни. Учениците по JUMP Math имат и повече вяра във възможностите си да се справят с математиката, отколкото останалите.Окуражаващи са и резултатите от пилотното сравнително изследване на Института за прогресивно образование. То сравнява една система за обучение по математика с друга и показва, че JUMP Math води до по-голямо равенство в постиженията, когато по системата се работи с деца от различен етнически произход, които не владеят особено добре български език. Това е голямо предимство като имаме предвид, че резултатите на TIMSS отчитат голяма разлика между нивото на постиженията на децата с майчин език български и останалите.показва че разликата в постиженията по математика между българските деца с много възможности в семейството и тези с малко е близо сто точки. За сравнение, държавите, които заемат челните места в PISA, като Финландия, демонстрират много малки вариации в резултатите на учениците. Това доказва, че високите постижения са възможни за всички деца. Неравенствата в образованието, свързани със социално-икономическия статус, могат да оставят своя траен и болезнен отпечатък, но JUMP Math разкрива потенциала, който всяко дете притежава.Пътят към масовото въвеждане на програми като JUMP Math понякога се оказва труден. Една от причините е, че развиването у децата на мислене, основано на изследването, е комплексна и деликатна задача, която изисква и от учителите да имат същата нагласа. Като цяло, настоящата система за подготовка и подкрепа на преподаватели у нас не насърчава учителите да мислят и работят по този начин. Ето защо Институтът за прогресивно образование започна изграждането на "Училище за учители", което да осигури адекватна подготовка и професионална подкрепа на учителите, които вече работят в класните стаи.Друга важна инициатива в тази област еили "Математика и природни науки за цял живот". Целта на проекта е да съдейства за широко разпространение на изследователския подход в образованието в началните и средните училища.За да бъде успешна една нова система, тя се нуждае от въвличането на цялата образователна екосистема, която да върви в една и съща посока - от университетските преподаватели, които подготвят учители, през родителите до издателите на учебници. Важно е да се включи и частният бизнес. Защото зад цифрите и статистическите данни стоят действителни човешки животи и бъдещето на нашите деца. Не става въпрос единствено за по-високи резултати на PISA, а за това да се даде възможност на всяко дете да усети красотата на математиката, както и на обществото ни да се възползва от математическия потенциал на учениците и от всичко, което това би донесло на нашата икономика и развитие.


description: България продължава да бъде страната с най-ниско почасово заплащане в Европа. По-високи ставки на час имат всички съседни държави - не само Румъния,...

title: Графика на деня: България е на последно място по почасово заплащане в Европа

maintext: България продължава да бъде страната с най-ниско почасово заплащане в Европа. По-високи ставки на час имат всички съседни държави - не само Румъния, но и Турция, Македония и Сърбия. Според данните на Националния статистически институт производителността на труда нараства значително по-бързо през третото тримесечие на годината и ако през последните няколко години растеше около 2-3% на тримесечие, сега увеличението е с 4.2% на годишна база. Успоредно с това обаче разходите за труд продължават да растат с по-бързи темпове, като по данни на Министерството на финансите реалната работна заплата за периода юли - септември се е увеличила с 8.9%.